b'\n_START_ARTICLE_\nV\xc3\xadctor Jos\xc3\xa9 Arriagada R\xc3\xados\n_START_SECTION_\nBiografia\n_START_PARAGRAPH_\nLlicenciat en enginyeria electr\xc3\xb2nica, V\xc3\xadctor Arriagada, que ja havia fet alguns treballs art\xc3\xadstics per pagar-se els estudis universitaris, inicia la seua carrera com a ninotaire en la revista "Mampato", suplement infantil del peri\xc3\xb2dic El Mercurio._NEWLINE_En 1960, Vicar abandonaria Xile per anar a viure a Barcelona on, mentre continua publicant al seu pa\xc3\xads, col\xc2\xb7laboraria tamb\xc3\xa9, via ag\xc3\xa8ncia, amb revistes com Lui o Playboy. Tamb\xc3\xa9 col\xc2\xb7labor\xc3\xa0 amb revistes espanyoles com Trinca o Mata Ratos. A m\xc3\xa9s, cultivaria el cinema d\'animaci\xc3\xb3 com a dissenyador de personatges al llargmetratge "El Mag dels Somnis", dirigit el 1966 per Francisco Maci\xc3\xa1n._NEWLINE_A finals dels seixanta contactaria amb el grup dan\xc3\xa8s Guttemberghus que li permet comen\xc3\xa7ar a dibuixar historietes amb personatges Disney com l\'\xc3\x80nec Donald. Tot i que la pr\xc3\xa0ctica totalitat del seu treball compta amb guions aliens (d\'altres guionistes de la casa Guttemberghus/Egmont) Vicar prompte seria un dels dibuixants m\xc3\xa9s apreciats pels lectors, que el compararien amb el recentment retirat Carl Barks. De fet el mateix Barks va arribar a dir de Vicar que "dibuixa \xc3\xa0necs, com jo, per\xc3\xb2 ho fa millor"._NEWLINE_Aquest reconeixement encara seria major quan, l\'any 1975, ja de nou a Xile, funda el seu estudi "Vic-Art"._NEWLINE_Vicar va morir el 3 de gener de 2012 de leuc\xc3\xa8mia.'